nibzard/narodne-novine-full-text-markdown huggingface dataset:
## Naredba o dopuni Naredbe o mjerama sprečavanja pojave, otkrivanja i suzbijanja zaraznih i nametničkih bolesti životinja u 1992. godini

### NN 20/1992 (8.4.1992.), Naredba o dopuni Naredbe o mjerama sprečavanja pojave, otkrivanja i suzbijanja zaraznih i nametničkih bolesti životinja u 1992. godini

# MINISTAR POLJOPRIVREDE, ŠUMARSTVA I VODOPRIVREDE

Na temelju članka 12. stavka 1. Zakona o zdravstvenoj zaštiti životinja
i veterinarskoj djelatnosti ("Narodne novine", br. 52/91). ministar
poljoprivrede, šumarstva i vodoprivrede donosi

## NAREDBU

### o dopuni Naredbe o mjerama sprečavanja pojave, otkrivanja i suzbijanja zaraznih i nametničkih bolesti životinja u 1992. godini

I.

U Naredbi o mjerama sprečavanja pojave, otkrivanja i suzbijanja zaraznih
i nametničkih bolesti životinja u 1992. godini ("Narodne novine",
br-1/92), u glavi III. točki 13. stavku 1. iza riječi "Zelina"
dodaje se riječ "Ozalj"

II.

Ova naredba stupa na snagu danom objave u "Narodnim novinama".

Klasa: 322-01/92-01/255

Urbroj : 525-06-92-1

Zagreb, 31. ožujka 1992.

Ministar poljoprivrede, šumarstva i vodoprivrede

**Ivan Tarnaj, dipl. ing., v. r.**

Naredba, NN 20/1992-467
## Pravilnik o dopunama Pravilnika o izvršavanju vojne obveze i civilne službe

### NN 20/1992 (8.4.1992.), Pravilnik o dopunama Pravilnika o izvršavanju vojne obveze i civilne službe

# MINISTARSTVO OBRANE

Na temelju članka 114, 123. i 135. Zakona o obrani ("Narodne novine",
broj 49/91, 53A/91 i 73/91), ministar obrane donosi

## PRAVILNIK

### o dopunama Pravilnika o izvršavanju vojne obveze i civilne službe

Članak 1.

U Pravilniku o izvršavanju vojne obveze i civilne službe ("Narodne
novine", br. 63/91 i 12/92) u članku 30. dodaje se točka 7. koja glasi:
"ocjenjuje sposobnost za vojnu službu vojnika za vrijeme služenja
vojnog roka..

Članak 2.

Ovaj Pravilnik stupa na snagu danom objave u "Narodnim novinama".

Klasa: 80/92-01/08

Urbroj : 512-06-01-92-01

Zagreb. 31. ožujka 1992.

Ministar obrane

**Gojko Šušak, v. r.**

Pravilnik, NN 20/1992-468
## Rješenje Ustavnog suda Republike Hrvatske broj U-III-175/1991. od 4. ožujka 1992.

### NN 20/1992 (8.4.1992.), Rješenje Ustavnog suda Republike Hrvatske broj U-III-175/1991. od 4. ožujka 1992.

# USTAVNI SUD REPUBLIKE HRVATSKE

Ustavni sud Republike Hrvatske, na sjednici 4 ožujka 1992. godine, donio
je ovo

## RJEŠENJE

1) Odbacuje se ustavna tužba R S. iz Splita, Lazarica 22

2) Ovo rješerije objavit će se u "Narodnim novinama".

Obrazloženje

R. S. osporava valjanost rješenja Općinskog suda Split br. II-P. 34/91.
od 4. srpnja 1991. godine i rješenja Okružnog suda Split br. Gž-3715/91
od s. studenog 1991. godine. Ovim rješenjem je pravomoćno utvrđeno da je
R. S. smetao Radnoj organizaciji "Jadro", Split u posljednjem
mirnom posjedu poslovnoga skladišnog prostora u zgradi Lazarica 16, s tim
što je srušio zid koji dijeli njegov stambeni prostor od poslovnog prostora
Radne organizacije "Jadro". Samovoljno je zauzeo 60 m2 poslovnog
prostora koji sada koristi kao svoj povećani stambeni prostor. Nezadovoljan
ovakvim ishodom postupka smetanja posjeda uputio je ovom Sudu ustavnu tužbu,
u kojoj predlaže da se ukinu sudbena rješenja.

Ustavni sud Republike Hrvatske je, na sjednici 4. ožujka 1992. godine.
ocijenio da su se stekle pretpostavke za odbačaj ove ustavne tužbe.

Ustavni sud u smislu svoje nadležnosti iz odredbe članka 125. al. 3
- štiti ustavne slobode i prava čovjeka i građanina, a u skladu s odredbama
·Ustavnog zakona o Ustavnom sudu Republike Hrvatske ( "Narodne novine",
br 13/91). Prema ovim odredbama svatko može podnijeti Ustavnom sudu ustavnu
tužbu ako smatra da mu je odlukom sudbene, upravne vlasti ili drugih tijela
koja imaju javne ovlasti povrijeđeno jedno od Ustavom utvrđenih sloboda
i prava čovjeka i građanina. Pri tome prethdno mora biti iscrpljen drugi
dopušteni pravni put (čl. 28. Ustavnog zakona) i održan rok od mjesec dana
od dana primitka sporne odluke (ČI. 29. Ustavnog zakona.)

U konkretnom slučaju tužba je podnesena u roku, te je korišten i iscrpljen
predviđeni pr-avni put Nije, medutim, ispunjena bitna pretpostavka za raspravljanje
na osnovi ustavne tužbe, a to je da nije navedeno, niti se iz tužbe može
zaključiti, da je rješenjima Općinskog i Okružnog suda u Splitu povrijeđeno
jedno od ustavnih prava i sloboda tužitelja. O tužbi, u kojoj nije argumentirana
tvrdnja o povredi određenoga ustavnog prava ili slobode, Ustavni sud ne
može raspravljati. Objava ovog rješenja se temelji na odredbi članka 20.
stavak I. Ustavnog zakona o Ustavnom sudu Republike Hrvatske. Iz navedenih
razloga odlučeno je kao u izreci.

Broj: U-III-175/1991.

Zagreb, 4. ožujka 1992.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Rješenje, NN 20/1992-469
## Podatak o prosjećnoj mjesečnoj bruto plaći po djelatniku u gospodarstvu Republike Hrvatske za 1991. godinu

### NN 20/1992 (8.4.1992.), Podatak o prosjećnoj mjesečnoj bruto plaći po djelatniku u gospodarstvu Republike Hrvatske za 1991. godinu

# SLUŽBA DRUŠTVENOG KNJIGOVODSTVA

Temeljem članka 3. stavka 7. Zakona o računovodstvu koji je preuzet
kao republički propis člankom 1. stavak 1. točka 25. Zakona o preuzimanju
saveznih zakona iz oblasti financija koji se u Republici Hrvatskoj primjenjuju
kao republički zakoni, ("Narodne novine", br. 53/91), Služba
društvenog knjigovodstva Hrvatske objavljuje

## PODATAK

### o prosjećnoj mjesečnoj bruto plaći po djelatniku u gospodarstvu Republike Hrvatske za 1991. godinu

Prosječna mjesečna bruto plaća po djelatniku u gospodarstvu Republike
Hrvatske za 1991 godinu iznosi 13.341 HRD.

Napomena: Prosječna mjesečna bruto plaća po djelatniku izračunava se
temeljem iskazanih podataka na oznakama za automatsku obradu podataka u
stupcu 6 obrasca - Tromjesečni izvještaj po godišnjem obračunu za 1991.
godinu, prema formuli:

962 / 963: 12 mjeseci. 963

Klasa: 952-01/92-01/02

Urbroj : 321-02/2-92-1

Zagreb, 3: travnja 1992.

Generalni direktor Službe društvenog knjigovodstva Hrvatske

**mr. Bogomil Cota, v. r.**

Ostalo, NN 20/1992-471
## Rješenje

### NN 21/1992 (9.4.1992.), Rješenje

# VLADA REPUBLIKE HRVATSKE

Vlada Republike Hrvatske, na osnovi članka 23. stavka 4. Zakona o Vladi
Republike Hrvatske ("Narodne novine", broj 41/90. 8/91, 14/91,
53A/91 i 9/92) i članka 3. stavka 1. Uredbe o Uredu za suradnju i prihvaćanje
mirovnih snaga UN u Republici Hrvatskoj ("Narodne novine", broj
9/91), na sjednici održanoj 2. travnja 1992. donijela je

## RJEŠENJE

Imenuje se ZVONKO NOGOLICA, dipl. pravnik iz Zagreba, predstojnikom
Ureda za suradnju i prihvaćanje mirovnih snaga UN u Republici Hrvatskoj.

Klasa: 080-02/92-02/18

Urbroj : 50304/ 1-92-01

Zagreb, 6. travnja 1992.

Predsjednik

**dr. Franjo Gregurić, v. r.**

Rješenje, NN 21/1992-472
## Rješenje

### NN 21/1992 (9.4.1992.), Rješenje

# VLADA REPUBLIKE HRVATSKE

Vlada Republike Hrvatske, na osnovi članka 23. stavka 4. Zakona o Vladi
Republike Hrvatske ("Narodne novine", broj 41/90, 8/91,14/91,
53A/91 i 9/92) i članka 32. stavka 2. Zakona o ustrojstvu republičke uprave
("Narodne novine", broj 41/90, 59/90, 53A/91, 61/91 i 73/91),
na sjednici održanoj 2. travnja 1992. donijela je

## RJEŠENJE

Imenuje se MARKO ŠIRAC, dipl. ing. iz Zagrebe, Zatišje 8b, direktorom
Uprave za vodoprivredu u Ministarstvu poljoprivrede, šumarstva i vodoprivrede.

Klasa: 080-02/92-02/18

Urbroj : 50304/ 1-92-01

Zagreb, 6. travnja 1992.

Predsjednik

**dr. Franjo Gregurić, v. r.**

Rješenje, NN 21/1992-473
## Rješenje

### NN 21/1992 (9.4.1992.), Rješenje

# VLADA REPUBLIKE HRVATSKE

Vlada Republike Hrvatske, na osnovi članka 23. stavka 4. Zakona o Vladi
Republike Hrvatske ("Narodne novine", broj 41/90. 8/91.14/91,
53A/91 i 9/92) i članka 32. stavka 2. Zakona o ustrojstvu republičke uprave
("Narodne novine", broj 41/90, 59/90, 53A/91, B1/91 i 73/91),
na sjednici održanoj 2. travnja 1992. donijela je

## RJEŠENJE

Razrješuje se IVAN ŠIMUNOVIĆ, dipl. pravnik iz Zagreba, dužnosti pomoćnika
ministra poljoprivrede, šumarstva i vodoprivrede sa 31. ožujkom 1982. godine.

Klasa: 080-02/92-02/18

Urbroj : 50304/ 1-92-01

Zagreb, 6. travnja 1992.

Predsjednik

**dr. Franjo Gregurić, v. r.**

Rješenje, NN 21/1992-474
## Rješenje

### NN 21/1992 (9.4.1992.), Rješenje

# VLADA REPUBLIKE HRVATSKE

Vlada Republike Hrvatske, na osnovi članka 23. stavka 4. Zakona o Vladi
Republike Hrvatske ("Narodne novine", broj 41/90, 8/91,14/91,
53A/91 i 9/92) i članka 32. stavka 2. Zakona o ustrojstvu republičke uprave
("Narodne novine", broj 41/90, 59/90, 53A/91, 81/91 i 73/91),
na sjednici održanoj 2. travnja 1992. donijela je

## RJEŠENJE

Razrješuje se IVAN TURČIĆ-KRANJČEC, dipl. ing. građ. iz Sesveta, dužnosti
pomoćnika ministra poljoprivrede, šumarstva i vodoprivrede sa 31. ožujkom
1992. godine.

Klasa: 080-02/92-02/18

Urbroj : 50304/ 1-92/01

Zagreb, 6 travnja 1992.

Predsjednik

**dr. Franjo Gregurić, v. r.**

Rješenje, NN 21/1992-475
## Rješenje

### NN 21/1992 (9.4.1992.), Rješenje

# VLADA REPUBLIKE HRVATSKE

Vlada Republike Hrvatske, na osnovi članka 23. stavka 4. Zakona o Vladi
Republike Hrvatske ("Narodne novine", broj 41 /90,. 8/9 I, 14/91,
53A/9 I i 9/92) i članka 32. stavka 2. Zakona o ustrojstvu republičke uprave
("Narodne novine", broj 41/90, 59/90. 53A/91, 61/91 i 73/91),
na sjednici održanoj 2. travnja 1992. donijela je

## RJEŠENJE

Razrješuje se VILIM VODIČKA, dipl. ing. iz Zagreba, dužnosti pomoćnika
ministra poljoprivrede, šumarstva i vodoprivrede sa 31. ožujkom 1992. godine.

Klasa: 080-02/92-02/18

Urbroj : 50304/ 1-92-01

Zagreb, 6. travnja 1882.

Predsjednik

**dr. Franjo Gregurić, v. r.**

Rješenje, NN 21/1992-476
## Pravilnik o izdavanju dozvole stranom prijevozniku za unutarnji prijevoz stvari

### NN 21/1992 (9.4.1992.), Pravilnik o izdavanju dozvole stranom prijevozniku za unutarnji prijevoz stvari

# MINISTARSTVO PROMETA I VEZA

Na temelju članka 39. stavka 2. Zakona o prijevozu u međunarodnom cestovnom
prometu ("Narodne novine" br. 53/91) ministar prometa i veza
donosi

## PRAVILNIK

### o izdavanju dozvole stranom prijevozniku za unutarnji prijevoz stvari

Članak 1.

Ovim pravilnikom propisuju se kriteriji i uvjeti za izdavanje dozvole
stranom prijevozniku za unutarnji prijevoz stvari između pojedinih mjesta
u Republici Hrvatskoj (kabotaža).

Članak 2.

Strani prijevoznik može dobiti dozvolu za unutarnji prijevoz stvari
na zahtjev domaćeg prijevoznika, domaćeg gospodarskog subjekta ili Hrvatske
gospodarske komore pod slijedećim kriterijima i uvjetima:

1. da postoji reciprocitet,

2. da je zbog nedostatka odgovarajućih transportnih kapaciteta u Republici
Hrvatskoj nužno da taj prijevoz obavi strani prijevoznik,

3. da gospodarske prilike u Republici Hrvatskoj zahtijevaju hitno dodatno
angažiranje transportnog kapaciteta stranog prijevoznika.

Ministarstvo prometa i veza će, prije izdavanja dozvole iz stavka 1.
ovoga članka, za uvjet iz točke 2. stavka 1. ovoga članka pribaviti mišljenje
Hrvatske gospodarske komore.

Članak 3.

Ministarstvo prometa i veza vodi evidenciju o izdanim dozvolama iz članka
2. ovoga pravilnika. .

Članak 4.

Ovaj pravilnik stupa na snagu osmoga dana od dana objave u "Narodnim
novinama".

Klasa: 011-01/92-02/22

Urbroj : 535-01-92-2

Zagreb, 1. travnja 1992.

Ministar prometa i veza

**prof. dr. Josip Božičević, v. r.**

Pravilnik, NN 21/1992-479
## Pravilnik o sadržaju izvješća Hrvatske gospodarske komore o broju iskorištenih dozvola

### NN 21/1992 (9.4.1992.), Pravilnik o sadržaju izvješća Hrvatske gospodarske komore o broju iskorištenih dozvola

# MINISTARSTVO PROMETA I VEZA

Na temelju članka 34. stavka 2. Zakona o prijevozu u međunarodnom cestovnom
prometu ("Narodne novine", br. 53/91) i članka 91. Zakona o upravi
("Narodne novine", br. 16/78, 50/78, 29/85, 48/85, 41/90, 47190
i 53A/91) ministar prometa i veza donosi

## PRAVILNIK

### o sadržaju izvješća Hrvatske gospodarske komore o broju iskorištenih dozvola

Članak 1.

Ovim pravilnikom propisuje se sadržaj pisanog izvješća o broju iskorištenih
dozvola i to prema vrsti prijevoza po pojedinim zemljama, graničnim prijelazima
i korisnicima dozvola (u daljem tekstu : izvješće) koji Hrvatska gospodarska
komora mjesečno, polugodišnje i godišnje za proteklo razdoblje podnosi
Ministarstvu prometa i veza.

Članak 2.

Obrazac sadržaja izvješća iz članka 1. ovoga pravilnika tiskan je uz
ovaj pravilnik i čini njegov sastavni dio.

Članak 3.

Hrvatska gospodarska komora dostavljat će Ministarstvu prometa i veza
mjesečno izvješče do 10. u mjesecu za prethodni mjesec, polugodišnje izvješće
do 31. srpnja, a godišnje izvješće do 31. siječnja naredne godine.

Članak 4.

Ovaj pravilnik stupa na snagu osmoga dana od dana objave u "Narodnim
novinama".

Klasa: 011-01/92-02/21

Urbroj : 535-01-92-2

Zagreb, 1. travnja 1992.

Ministar prometa i veza

**prof. dr. Josip Božičević, v. r.**

---

HRVATSKA GOSPODARSKA KOMORA

```
IZVJEŠTAJ o broju iskorištenih dozvola po korisnicima dozvola, vrsti prijevoza, državama i graničnim prijelazima za razdoblje od__________________ do_________________
__________________________________________________________________________________
Red     naziv   naziv           korisnik        šifra   vrsta                   broj dozvola - komada
broj    države  graničnog       dozvole doz.    prijevoza
                prijelaza                                               planirano       primljeno-      izdano
                                                                                        podignuto
__________________________________________________________________________________
1       2       3               4               5       6               7               8               9
__________________________________________________________________________________

__________________________________________________________________________________
iskorišteno     neiskorišteno   respoloživo     primjedba
                                u narednom
                                razdoblju
__________________________________________________________________________________
10              11              12              13
__________________________________________________________________________________

__________________________________________________________________________________
                                                                        Potpis ovlaštene osobe

```

Pravilnik, NN 21/1992-480
## Odluka o dopuni Statuta Republičkog fonda mirovinskog i invalidskog osiguranja radnika Hrvatske

### NN 21/1992 (9.4.1992.), Odluka o dopuni Statuta Republičkog fonda mirovinskog i invalidskog osiguranja radnika Hrvatske

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 184. stavka 2. Zakona o mirovinskom i invalidskom
osiguranju ("Narodne novine", br. 26/83, 5/86, 42/87, 34/89,
57/89, 40/90 i 9/91), članka 69. stavka 2. alineje 3. i članka 70. Zakona
o doplatku za djecu ("Narodne novine", br. 44/77. 52/85, 8/90
i 40/90) i članka 6. točke 1. Statuta Republičkog fonda mirovinskog i invalidskog
osiguranja radnika Hrvatske ("Narodne novine", broj 58/90), Upravni
odbor Republičkog fonda mirovinskog i invalidskog osiguranja radnika Hrvatske,
na sjednici održanoj 13. veljače 1992. donosi

## ODLUKU

### o dopuni Statuta Republičkog fonda mirovinskog i invalidskog osiguranja radnika Hrvatske

Članak 1.

U Statutu Republičkog fonda mirovinskog i invalidskog osiguranja radnika
Hrvatske ("Narodne novine"; broj 58/90), iza članka 32. dodaje
se novi članak 32a koji glasi: "Članak 32a.

(1) Slobodna sredstva Republičkog fonda i slobodna Sredstva doplatka
za djecu mogu se tijekom godine kratkoročno pozajmljivati pravnim osobama
uz primjerene garancije. ,

(2) O korištenju sredstava iz stavka 1. ovoga članka odlučuje i zakljućuje
ugovore direktor Republičkog fonda.

(3) Direktor Republičkog fonda dužan je podnositi izvješća o korištenju
sredstava iz stavka 1. ovoga članka Upravnom odboru na svakoj narednoj
sjednici za proteklo razdoblje."

Članak 2.

Ova odluka stupa na snagu osmoga dana od dana objave u "Narodnim
novinama".

Klasa: 140-13/92-01/268

Urbroj : 341-99-01 / 1-92

Zagreb, 13. veljače 1992.

Predsjednik Upravnog odbora Republičkog fonda mirovinskog i
invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 21/1992-484
## Odluka o dopuni Statuta Republičkog fonda mirovinskog i invalidskog osiguranja individualnih poljoprivrednika Hrvatske

### NN 21/1992 (9.4.1992.), Odluka o dopuni Statuta Republičkog fonda mirovinskog i invalidskog osiguranja individualnih poljoprivrednika Hrvatske

# REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE

Na temelju članka 71. stavka 2. Zakona o mirovinskom i invalidskom osiguranju
individualnih poljoprivrednika ("Narodne novine", br. 26/83,
49/83, 57/83, 47/86 i 40/90) i članka 6. točke 1. Statuta Republičkog fonda
mirovinskog i invalidskog osiguranja individualnih poljoprivrednika Hrvatske
("Narodne novine", broj 58/90). Upravni odbor Republičkog fonda
mirovinskog i invalidskog osiguranja individualnih poljoprivrednika Hrvatske,
na sjednici održanoj 13. veljače 1992. godine donosi

## ODLUKU

### o dopuni Statuta Republičkog fonda mirovinskog i invalidskog osiguranja individualnih poljoprivrednika Hrvatske

Članak 1.

U Statutu Republičkog fonda mirovinskog i invalidskog osiguranja individualnih
poljoprivrednika Hrvatske ("Narodne novine", broj 58/90), iza
članka 25. dodaje se novi članak 25a. koji glasi:

"Članak 25a.

(1) Slobodna sredstva Republičkog fonda mogu se tijekom godine kratkoročno
pozajmljivati pravnim osobama uz primjerene garancije.

(2) O korištenju sredstava iz stavka 1. ovoga članka odlučuje i zaključuje
ugovore direktor Republičkog fonda

. (3) Direktor Republičkog fonda dužan je podnositi izvješća o korištenju
sredstava iz stavka 1. ovoga članka Upravnom odboru na svakoj narednoj
sjednici za proteklo razdoblje."

Članak 2.

Ova odluka stupa na snagu osmoga dana od dana objave u "Narodnim
novinama".

Klasa: 141-13/92-01/269

Urbroj : 343-99-01 / 1-92

Zagreb, 13. veljaće 1992.

Predsjednik Upravnog odbora Republičkog fonda mirovinskog i
invalidskog osiguranja individualnih poljoprivrednika Hrvatske

**dr. Stjepan Blažinkov, v. r.**

Odluka, NN 21/1992-485
## Odluka o dopuni Statuta Republičkog fonda mirovinskog i invalidskog osiguranja samostalnih privrednika Hrvatske

### NN 21/1992 (9.4.1992.), Odluka o dopuni Statuta Republičkog fonda mirovinskog i invalidskog osiguranja samostalnih privrednika Hrvatske

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na temelju članka 184. stavka 2. Zakona o mirovinskom i invalidskom
osiguranju ("Narodne novine", br. 26/83, 5/86, 42/87, 34/89,
57/89, 40/90 i 9/91 ) i članka 6. točke 1. Statuta Republičkog fonda mirovinskog
i invalidskog osiguranja samostalnih privrednika Hrvatske ("Narodne
novine", broj 58/90), Upravni odbor Republičkog fonda mirovinskog
i invalidskog osiguranja samostalnih privrednika Hrvatske, na sjednici
održanoj 13. veljače 1992. donosi

## ODLUKU

### o dopuni Statuta Republičkog fonda mirovinskog i invalidskog osiguranja samostalnih privrednika Hrvatske

Članak 1.

U Statutu Republičkog fonda mirovinskog i invalidskog osiguranja samostalnih
privrednika Hrvatske ("Narodne novine", broj 58/90), iza članka
30. dodaje se novi članak 30a. koji glasi:

"Članak 30a.

(1) Slobodna sredstva Republičkog fonda mogu se tijekom godine kratkoročno
pozajmljivati pravnim osobama uz primjerene garancije.

(2) O korištenju sredstava iz stavka 1. ovoga članka odlučuje i zaključuje
ugovore direktor Republičkog fonda.

(3) Direktor Republičkog fonda dužan je podnositi izvješća o korištenju
sredstava iz stavka 1. ovoga članka Upravnom odboru na svakoj narednoj
sjednici za proteklo razdoblje."

Članak 2.

Ova odluka stupa na snagu osmoga dana od dana objave u "Narodnim
novinama".

Klasa: 142-13/92-01/270

Urbroj : 324-99-01/1-92

Zagreb, 13. veljače 1992.

Predsjednik Upravnog odbora Republičkog fonda mirovinskog i
invalidskog osiguranja samostalnih privrednika Hrvatske

**dr. Stjepan Biažinkov, v. r.**

Odluka, NN 21/1992-486
## Pravilnik o izmjeni i dopuni Pravilnika o pravima, uvjetima i postupku za ostvarivanje prava iz zdravstvenog osiguranja

### NN 21/1992 (9.4.1992.), Pravilnik o izmjeni i dopuni Pravilnika o pravima, uvjetima i postupku za ostvarivanje prava iz zdravstvenog osiguranja

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi članka 22. Statuta Republičkog fonda zdravstvenog osiguranja
i zdravstva Hrvatske i točke II. Odluke o obavljanju poslova iz djelokruga
Skupštine Republičkog fonda zdravstvenog osiguranja i zdravstva Hrvatske
broj: 025-04/91-02/34, Izvršni odbor Skupštine Republičkog fonda zdravstvenog
osiguranja i zdravstva Hrvatske na 14. sjednici održanoj 19. veljače 1992.
godine, donio je

## PRAVILNIK

### o izmjeni i dopuni Pravilnika o pravima, uvjetima i postupku za ostvarivanje prava iz zdravstvenog osiguranja

Članak 1.

U Pravilniku o pravima, uvjetima i postupku za ostvarivanje prava iz
zdravstvenog osiguranja ("Narodne novine", broj 55/80, 5/91,14/91
i 27/81) u članku 46. dodaju se dvije stavke koje glase: "Osiguraniku,
koji je zbog provođenja terapijskog ili rehabilitacijskog liječenja morao
više puta putovati iz mjesta rada, odnosno boravka do najbližeg lijećnika,
odnosno organizacije zdravstva u drugom mjestu, pripada naknada za troškove
prijevoza i u slučaju kada je udaljenost između tih mjesta veća od 15 km.
Kada zbog terapijskog ili rehabilitacijskog lijećenja prema stavci 2. ovog
članka, osiguranik mora tijekom kalendarskog mjeseca putovati više od 20
puta ili kada bi troškovi prijevoza putovenja bili veći od cijene mjesečne
karte, osiguraniku pripada pravo na mjesečnu pokaznu kartu, odnosno karnet
kartu."

Članak 2.

U članku 56. Riječi: " u iznosu od 500,00 dinara", zamjenjuju
se riječima: "u visini iznosa zajamčenog osobnog dohotka u Republici,
važećeg za mjesec u kojem je osiguranik umro".

Članak 3.

Ovlašćuje se Izvršni odbor Skupštine Republičkog fonda zdravstvenog
osiguranja i zdravstva Hrvatske da utvrdi i objavi pročišćeni tekst Pravilnika
o pravima, uvjetima i postupku za ostvarivanje prava iz zdravstvenog osiguranja.

Članak 4.

Ovaj pravilnik stupa na snagu osmoga dana od dana objave u "Narodnim
noviname".

Klasa: 025-04/92-01/04

Urbroj : 338-24-92-1

Zagreb, 13. veljače 1992.

Predsjednik Izvršnog odbora Skupštine

**prim. dr. sci. Mate Ljubičić, v. r.**

Pravilnik, NN 21/1992-487
## Zakon o izmjenama i dopunama Zakona o stambenim odnosima

### NN 22/1992 (17.4.1992.), Zakon o izmjenama i dopunama Zakona o stambenim odnosima

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o izmjenama i dopunama Zakona o stambenim odnosima

Proglašavam Zakon o izmjenama i dopunama Zakona o stambenim odnosima,
kojeg je Sabor Republike Hrvatske donio na skupnoj sjednici Društveno-političkog
vijeća 10. travnja 1992, Vijeća općina 10. travnja 1992. i Vijeća udruženog
rada 10. travnja 1992.

Broj : PA4-26/ 1-92.

Zagreb, 15. travnja 1992.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama i dopunama Zakona o stambenim odnosima

Članak 1.

U Zakonu o stambenim odnosima ("Narodne novine", br. 51/85.
i 42/86.) u članku 67., stavku 2. umjesto točke stavlja se zarez i dodaju
riječi: "kao i u drugim slučajevima predviđenim ovim zakonom".
U stavku 6. iza riječi "iseljenje" stavlja se točka a ostatak
teksta briše se.

Članak 2.

Iza članka 102. dodaje se novi članak 102a. koji glasi "Članak
102a Stanarsko pravo prestaje onima koji su sudjelovali ili sudjeluju u
neprijateljskaj djelatnosti protiv Republike Hrvatske. Vlasnik stana, nakon
sudske odluke o otkazu ugovora o korištenju stana, odlučit će o davanju
na korištenje dotičnog stana članovima porodičnog domaćinstva ili drugog
odgovarajućeg stambenog prostora".

Članak 3.

U članku 103., stavak 1. mijenja se i glasi: "Ako radniku koji
koristi stan za službene potrebe prestane radni odnos, a ne iseli se iz
stana, stambeni će organ na prijedlog davaoca stana rješenjem narediti
iseljenje".

Članak 4.

U članku 120., stavak 2. mijenja se i glasi "Za iseljenje podstanara
koji je nastavio koristiti stan, nakon što je stanar prestao koristiti
stan, nadležan je stambeni organ". Iza stavka 2. dodaje se novi stavak
3. koji glasi: "Žalba protiv rješenja iz stavka 2. ovoga članka ne
zadržava izvršenje rješenja".

Članak 5.

Iza članka 158. dodaje se članak 158a. koji glasi: "Postupci pokrenuti
primjenom odredbe članka 120. Zakona o stambenim odnosima ("Narodne
novine", br. 51/85. i 42/86.) nastavit će se i dovršiti primjenom
odredaba toga zakona.

Članak 6.

Ovaj zakon stupa na snagu danom objave u "Narodnim novinama".

Klasa: 371-02/92-01/01

Zagreb, 10. travnja 1992.

SABOR REPUBLlKE HRVATSKE

Predsjednik Društveno-političkog vijeća

**Vice Vukojević, dipl. iur., v. r.**

Predsjednik Vijeća općina

**Luka Bebić, dipl. ing., v. r.**

Predsjednik Vijeća udruženog rada

**mr. Ivan Matija, v. r.**

Predsjednik Sabora

**dr. Žarko Domljan, v. r.**

Zakon, NN 22/1992-493
## Zakon o dopunama Zakona o ustrojstvu republičke uprave

### NN 22/1992 (17.4.1992.), Zakon o dopunama Zakona o ustrojstvu republičke uprave

# SABOR REPUBLIKE HRVTASKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o dopunama Zakona o ustrojstvu republičke uprave

Proglašavam Zakon o dopunama Zakona o ustrojstvu republičke uprave,
kojeg je Sabor Republike Hrvatske donio na zajedničkoj sjednici Društveno-političkog
vijeća 10. travnja 1992. i Vijeća općina 10. travnja 1992.

Broj : PA4-30/ 1-92.

Zagreb, 15. travnja 1992.

Predsjednik Republike Hrvatske

**dr. Franjo Tuđman, v. r**

---

## ZAKON

### o dopunama Zakona o ustrojstvu republičke uprave

Članak 1.

U Zakonu o ustrojstvu republičke uprave ("Narodne novine",
br. 41/90., 59/90., 53A/91., 61/91. i 73/91.), članku 4. stavku 2, na kraju
teksta briše se točka i stavlja zarez te dodaje nova točka 6., koja glasi:
"6. Republički hidrografski institut."

Članak 2.

Iza članka 27c. dodaje se novi članak 27d., koji glasi: "Članak
27d. Republički hidrografski institut obavlja stručne i druge poslove koji
se odnose na znanstveno-istraživačke i razvojne poslove vezane uz sigurnost
plovidbe Jadranom, poslove hidrografsko-geodetske izmjere Jadrana i reambulacije
obale, projektiranja i izrade pomorskih navigacijskih karata i nautičkih
pomagala te oceanoloških istraživanja s odgovarajućim istraživanjem geologije
podmorja i meteorološkim promatranjima te izdavačko-tiskarsku djelatnost.
U poslovima iz svog djelokruga, Republički hidrografski institut sudjeluje
u radu međunarodnih institucija. Republički hidrografski institut osniva
se kao republička upravna organizacija sa svojstvom zavoda. Republički
hidrografski institut ima svojstvo pravne osobe."

Članak 3.

Republički hidrografski institut preuzima radnike koji su na dan stupanja
na snagu ovoga zakona zatećeni u Republici Hrvatskoj na obavljanju poslova
preuzetih od bivšeg Hidrografskog instituta jugoslavenske ratne mornarice.
Republički hidrografski institut preuzima arhivu i drugu dokumentaciju,
poslovni prostor, opremu i sredstva sa žiro-računa Hidrografskog instituta
jugoslavenske ratne mornarice.

Članak 4.

Direktor Republičkog hidrografskog instituta dužan je urediti unutarnje
ustrojstvo Republičkog hidrografskog instituta u skladu s odredbama ovoga
zakona u roku od 30 dana od dana stupanja na snagu ovoga zakona.

Članak 5.

U Državnom proračunu Republike Hrvatske za 1992. godinu osigurat će
se sredstva za redovitu djelatnost novoosnovane republičke upravne organizacije.

Članak 6.

Ovlašćuje se Zakonodavno-pravna komisija Sabora Republike Hrvatske da
utvrdi i objavi pročišćeni tekst Zakona o ustrojstvu Republičke uprave.

Članak 7.

Ovaj zakon stupa na snagu danom objave u "Narodnim novinama".

Klasa: 023-03/92-01/07

Zagreb, 10. travnja 1992.

SABOR REPUBLlKE HRVATSKE

Predsjednik Društveno-političkog vijeća

**Vice Vukojević, dipl. iur., v. r.**

Predsjednik Vijeća općina

**Luka Bebić, dipl. ing., v. r.**

Predsjednik Sabora

**dr. Žarko Domljan, v. r.**

Zakon, NN 22/1992-494
## Zakon o izmjenama Zakona o javnom tužilaštvu

### NN 22/1992 (17.4.1992.), Zakon o izmjenama Zakona o javnom tužilaštvu

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o izmjenama Zakona o javnom tužilaštvu

Proglašavam Zakon o izmjenama Zakona o javnom tužilaštvu, kojeg je Sabor
Republike Hrvatske donio na zajedničkoj sjednici Društveno-političkog vijeća
10. travnja 1992. i Vijeća općina 10. travnja 1992. Broj : PA4-31 / 1-92.
Zagreb, 15. travnja 1992.

Predsjednik Republike Hrvatske

**dr. Franjo Tuđman, v. r**

---

## ZAKON

### o izmjenama Zakona o javnom tužilaštvu

Članak 1.

U Zakonu o javnom tužilaštvu ("Narodne novine", br. 34/89
- pročišćeni tekst, 16/90., 41/90., 14/91., i 66/91.) u članku 33., stavku
1. riječi: "biti član političke organizacije niti" brišu se.

Članak 2.

U članku 38., u stavku 1., u točki 8. riječi: "je član političke
organizacije ili" brišu se.

Članak 3.

Ovaj zakon stupa na snagu osmoga dana od dana objave u "Narodnim
novinama"

Klasa: 712-02/92-78/01

Zagreb, 10. travnja 1992.

SABOR REPUBLlKE HRVATSKE

Predsjednik Društveno-političkog vijeća

**Vice Vukojević, dipl. iur., v. r.**

Predsjednik Vijeća općina

**Luka Bebić, dipl. ing., v. r.**

Predsjednik Sabora

**dr. Žarko Domljan, v. r.**

Zakon, NN 22/1992-495
## Zakon o izmjeni Zakona o morskom ribarstvu

### NN 22/1992 (17.4.1992.), Zakon o izmjeni Zakona o morskom ribarstvu

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o izmjeni Zakona, o morskom ribarstvu

Proglašavam Zakon o izmjeni Zakona o morskom ribarstvu, kojeg je Sabor
Republike Hrvatske donio na skupnoj sjednici Društveno-političkog vijeća
10. travnja 1992, Vijeća općina 10. travnja 1992. i Vijeća udruženog rada
10. travnja 1992.

Broj : PA4-27/ 1-92.

Zagreb, 15. travnja 1992.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjeni Zakona o morskom ribarstvu

Članak 1.

U Zakonu o morskom ribarstvu ("Narodne novine", br. 44/80.,
41/84., 9/88.. 9/91, i 61/91.) u članku 75a. riječi: "neće izdavati
nova odobrenja za privredni ribolov do 30. travnja 1992." zamjenjuiu
se riječima: "izdavat će nova odobrenja samo za privredni ribolov
plave ribe do 31. prosinca 1992.".

Članak 2.

Ovaj zakon stupa na snagu osmoga dana od dana objave u "Narodnim
novinama".

Klasa: 324-03/91-01/02

Zagreb, 10. travnja 1992.

SABOR REPUBLlKE HRVATSKE

Predsjednik Društveno-političkog vijeća

**Vice Vukojević, dipl. iur., v. r.**

Predsjednik Vijeća općina

**Luka Bebić, dipl. ing., v. r.**

Predsjednik Vijeća udruženog rada

**mr. Ivan Matija, v. r.**

Predsjednik Sabora

**dr. Žarko Domljan, v. r.**

Zakon, NN 22/1992-497
## Zakon o izmjeni Zakona o područjima općina u Republici Hrvatskoj

### NN 22/1992 (17.4.1992.), Zakon o izmjeni Zakona o područjima općina u Republici Hrvatskoj

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o izmjeni Zakona o područjima općina u Republici Hrvatskoj

Proglašavam Zakon o izmjeni Zakona o područjima općina u Republici Hrvatskoj,
kojeg je Sabor Republike Hrvatske donio na zajedničkoj sjednici Društveno-političkog
vijeća 10. travnja 1992. i Vijeća općina 10. travnja 1992.

Broj: PA4-32/ 1-92.

Zagreb, 15. travnja 1992

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjeni Zakona o područjima općina u Republici Hrvatskoj

Članak 1.

U Zakonu o područjima općina u Republici Hrvatskoj ("Narodne novine",
br. 39/62., 5/63.,13/65., 54/65., 27/67., 8/68., 20/68., 21/68., 30/70.,
44/70., 48/70., 11/73., 6/74., 42/74., 1/75., 9/78., 31/80.. 44/81., 5/86..
27/88., 47/90. i 9/92.) u članku 3. točki 20. riječi: "Zlatar-Bistrica"
zamjenjuje se riječju: "Zlatar".

Članak 2.

Ovaj zakon stupa na snagu danom objave u "Narodnim novinama".

Klasa: 015-05/91-01/25

Zagreb 10. travnja 1992.

SABOR REPUBLlKE HRVATSKE

Predsjednik Društveno-političkog vijeća

**Vice Vukojević, dipl. iur., v. r.**

Predsjednik Vijeća općina

**Luka Bebić, dipl. ing., v. r.**

Predsjednik Sabora

**dr. Žarko Domljan, v. r.**

Zakon, NN 22/1992-498
## Zakon o iznijeni Odluke o donošenju Prostornog plana Nacionalnog parka "Krka"

### NN 22/1992 (17.4.1992.), Zakon o iznijeni Odluke o donošenju Prostornog plana Nacionalnog parka "Krka"

# SABOR REPUBLIKE HRVATSKE

Na temelju članka 6. Ustavnog zakona za provedbu Ustava Republike Hrvatske,
članka 35. alineje 28. Poslovnika Sabora Republike Hrvatske i članka 10.,
stavka 2. Zakona o prostornom planiranju i uređivanju prostora ("Narodne
novine", br. 54/80., 18/89 34/91. i 61/91.) Sabor Republike Hrvatske
na skupnoj sjednici Društveno-političkog vijeća, Vijeća općina i Vijeća
udruženog rada 10. travnja 1992., donio je

## ODLUKU

### o iznijeni Odluke o donošenju Prostornog plana Nacionalnog parka "Krka"

I.

U Odluci o donošenju Prostornog plana Nacionalnog parka "Krka",
u odredbama za provođenje Prostornog plana Nacionalnog parka "Krka"
("Narodne novine", br.1/90.) u točki 4. podtočka 39. u stavku
3. riječi:"a najdulje u roku od 2 godine od stupanja na snagu ovoga
prostornog plana" brišu se.

II.

Ova odluka stupa na snagu osmoga dana od dana objave u "Narodnim
novinama".

Klasa: 351-01/92-01/03

Zagreb, 10. travnja 1992.

SABOR REPUBLIKE HRVATSKE

Predsjednik Sabora

**dr. Žarko Domljan, v. r.**

Odluka, NN 22/1992-499
## Odluka o izmjenama i dopunama Odluke o utvrđivanju koeficijenta za obračun osobnih dohodaka funkcionara koje bira ili imenuje Sabor Republike Hrvatske, Vlada Republike Hrvatske i Ustavni sud Republike

### NN 22/1992 (17.4.1992.), Odluka o izmjenama i dopunama Odluke o utvrđivanju koeficijenta za obračun osobnih dohodaka funkcionara koje bira ili imenuje Sabor Republike Hrvatske, Vlada Republike Hrvatske i Ustavni sud Republike

# SABOR REPUBLIKE HRVATSKE

Na temelju članka 6. Ustavnog zakona za provedbu Ustava Republike Hrvatske,članka 35. Poslovnika Sabora Republike Hrvatske i članka 5. Zakona o osobnimdohocima i ostalim,primanjima funkcionara koje bira ili imenuje Sabor RepublikeHrvatske, predsjednik Republike Hrvatske. Ustavni sud Republike Hrvatskei Vlada Republike Hrvatske ("Narodne novine", br. 19/90.), SaborRepublike Hrvatske na skupnoj sjednici Društveno-političkog vijeća, Vijećaopćina i Vijeća udruženog rada 10. travnja 1992., donio je

## ODLUKU

### o izmjenama i dopunama Odluke o utvrđivanju koeficijentaza obračun osobnih dohodaka funkcionara koje bira ili imenuje Sabor RepublikeHrvatske, Vlada Republike Hrvatske i Ustavni sud Republike Hrvatske i utvrđivanjuosobnih dohodaka članova tijela koje imenuje predsjednik Republike Hrvatske

I.

U Odluci o utvrđivanju koeficijenta za obračun osobnih dohodaka funkcionarakoje bira ili imenuje Sabor Republike Hrvatske, Vlada Republike Hrvatskei Ustavni sud Republike Hrvatske i utvrđivanju osobnih dohodaka članovatijela koje imenuje predsjednik Republike Hrvatske ("Narodne novine",br. 42/90., 43/90., 48/90. i 14/91.) u točki II. podtočki I. u rednom broju4. brojka: "6,0" zamjenjuje se brojkom: "6,5", a urednom broju 13. brojka "4,6" zamjenjuje se brojkom: "5,6".

II.

U točki II. podtočki I. u rednom broju 15. iza riječi: "okružnijavni tužilac u Zagrebu" dodaju se riječi: "vojni tužitelj uZagrebu, predsjednik Vojnog suda u Zagrebu".

U točki 17. iza riječi: "okružni javni tužioci", dodaju seriječi: "vojni tužitelji, predsjednici vojnih sudova".

U točki 18. iza riječi: "suci okružnih privrednih sudova"stavlja se zarez i dodaju riječi: "suci vojnih sudova, zamjenici vojnihtužitelja".

U točki 22. iza riječi: "izabranom zamjeniku predsjednika suda"dodaju se riječi: "imenovanom zamjeniku predsjednika vojnog suda".

III.

Odredbe točke II. ove odluke primjenjuju se samo za vrijeme djelovanjavojnih sudova, odnosno vojnih tužiteljstava.

IV. Ova odluka stupa na snagu danom objave u "Narodnim novinama",Odredbe točke I. primjenjuju se od 1. ožujka 1992., a odredbe točke II.primjenjuju se od 1. veljače 1992.

Klasa: 120-02/92-01/08

Zagreb. 10. travnja 1992.

SABOR REPUBLIKE HRVATSKE

**Predsjednik Sabora dr. Žarko Domljan, v. r.**

Odluka, NN 22/1992-500
## Odluka o razrješenju potpredsjednika Sabora Republike Hrvatske

### NN 22/1992 (17.4.1992.), Odluka o razrješenju potpredsjednika Sabora Republike Hrvatske

# SABOR REPUBLIKE HRVATSKE

Na temelju članka 6. Ustavnog zakona za provedbu Ustava Republike Hrvatske
i članka 35. Poslovnika Sabora Republike Hrvatske, Sabor Republike Hrvatske
na skupnoj sjednici Društveno-političkog vijeća, Vijeća općina i Viječa
udruženog rada 9. travnja 1992, donio je

## ODLUKU

### o razrješenju potpredsjednika Sabora Republike Hrvatske

Razrješava se dužnosti potpredsjednika Sabora Republike Hrvatske VLADIMIR
ŠEKS, dipl. iur., na vlastiti zahtjev, radi odlaska na drugu dužnost.

Klasa: 080-02/92-04/02

Zagreb, 9. travnja 1992.

SABOR REPUBLIKE HRVATSKE

Predsjednik

**Sabora dr. Žarko Domljan, v. r.**

Odluka, NN 22/1992-501
## Odluka o izboru potpredsjednika Sabora Republike Hrvatske

### NN 22/1992 (17.4.1992.), Odluka o izboru potpredsjednika Sabora Republike Hrvatske

# SABOR REPUBLIKE HRVATSKE

Na temelju članka B. Ustavnog zakona za provedbu Ustava Republike Hrvatske
i članka 35. Poslovnika Sabora Republike Hrvatske, Sabor Republike Hrvatske
na skupnoj sjednici Društveno-političkog vijeća, Vijeća općina i Vijeća
udruženog rada 9. travnja 1992., donio je

## ODLUKU

### o izboru potpredsjednika Sabora Republike Hrvatske

Za potpredsjednika Sabora Republike Hrvatske bira se ANTE KLARIĆ, zastupnik
u Društveno-političkom vijeću Sabora.

Klasa: 080-02/92-03/02

Zagreb, 9. travnja 1992.

SABOR REPUBLIKE HRVATSKE

Predsjednik Sabora

**dr. Žarko Domljan, v. r.**

Odluka, NN 22/1992-502
## Odluka o izboru potpredsjednika Sabora Republike Hrvatske

### NN 22/1992 (17.4.1992.), Odluka o izboru potpredsjednika Sabora Republike Hrvatske

# SABOR REPUBLIKE HRVATSKE

Na temelju članka 6. Ustavnog zakona za provedbu Ustava Republike Hrvatske
i članka 35. Poslovnika Sabora Republike Hrvatske, Sabor Republike Hrvatske
na skupnoj sjednici Društveno-političkog vijeća, Vijeća općina i Vijeća
udruženog rada 9. travnja 1992,. donio je

## ODLUKU

### o izboru potpredsjednika Sabora Republike Hrvatske

Za potpredsjednika Sabora Republike Hrvatske bira se MILOŠ PETROVIĆ,
zastupnik u Vijeću udruženog rada Sabora.

Klasa: 080-02/92-03/02

Zagreb. 9. travnja 1992.

SABOR REPUBLIKE HRVATSKE

Predsjednik Sabora

**dr. Žarko Domljan, v. r**

Odluka, NN 22/1992-503
## Odluka o razrješenju dužnosti javnog tužioca Hrvatske

### NN 22/1992 (17.4.1992.), Odluka o razrješenju dužnosti javnog tužioca Hrvatske

# SABOR REPUBLIKE HRVATSKE

Na temelju članka 6. Ustavnog zakona za provedbu Ustava Republike Hrvatske,
članka 34. Poslovnika Sabora Republike Hrvatske i članka 26. stavka 1.
Zakona o javnom tužilaštvu ("Narodne novine", br. 34/89 - pročišćeni
tekst, 16/90., 41/90., 14/91. i 66/91.), Sabor Republike Hrvatske, na zajedničkoj
sjednici Društveno-političkog vijeća i Vijeća općina 10. travnja 1992.,
donio je

## ODLUKU

### o razrješenju dužnosti javnog tužioca Hrvatske

Razrješava se dužnosti javnog tužioca Hrvatske, danom 15. travnja 1992.
ŽELJKO OLUJIĆ, na vlastiti zahtjev, radi odlaska na drugu dužnost.

Klasa: 712-02/92-01/01

Zagreb. 10. travnja 1992.

SABOR REPUBLIKE HRVATSKE

Predsjednik Sabora

**dr. Žarko Domljan, v. r**

Odluka, NN 22/1992-504
## Odluka o imenovanju javnog tužioca Hrvatske

### NN 22/1992 (17.4.1992.), Odluka o imenovanju javnog tužioca Hrvatske

# SABOR REPUBLIKE HRVATSKE

Na temelju članka 6. Ustavnog zakona za provedbu Ustava Republike Hrvatske,
članka 34. Poslovnika Sabora Republike Hrvatske i članka 26. stavka 1.
Zakona o javnom tužilaštvu ("Narodne novine", br. 34/89 - pročišćeni
tekst, 16/90., 41/90.,14/91. i 66/91.), Sabor Republike Hrvatske, na zajedničkoj
sjednici Društveno-političkog vijeća i Vijeća općina 10. travnja 1992.,
donio je

## ODLUKU

### o imenovanju javnog tužioca Hrvatske

Za javnog tužioca Hrvatske imenuje se VLADIMIR ŠEKS. dipl. iur.

Klasa: 712-02/92-01/02

Zagreb. 10. travnja 1992.

SABOR REPUBLIKE HRVATSKE

Predsjednik Sabora

**dr. Žarko Domljan, v. r.**

Odluka, NN 22/1992-505
## Odluka o potvrdi Statuta Službe društvenog knjigovodstva Hrvatske

### NN 22/1992 (17.4.1992.), Odluka o potvrdi Statuta Službe društvenog knjigovodstva Hrvatske

# SABOR REPUBLIKE HRVATSKE

Na temelju članka 6. Ustavnog zakona za provedbu Ustava Republike Hrvatske,
članka 35. Poslovnika Sabora Republike Hrvatske i članka 4. stavka 2. Zakona
o Službi društvenog knjigovodstva Hrvatske ("Narodne novine",
br. 53/91.), Sabor Hepublike Hrvatske na skupnoj sjednici Društveno-političkog
vijeća, Vijeća općina i Vijeća udruženog rada 10. travnja 1992., donio
je

## ODLUKU

### o potvrdi Statuta Službe društvenog knjigovodstva Hrvatske

1. Potvrđuje se Statut Službe društvenog knjigovodstva Hrvatske, kojeg
je donio Upravni odbor Službe na sjednici 19. ožujka 1992. godine.

2. Obvezuje se Upravni odbor Službe društvenog knjigovodstva Hrvatske
da u Statut unese izmjene i dopune koje je Sabor utvrdio na skupnoj sjednici
Društveno-političkog vijeća, Vijeća općina i Vijeća udruženog rada 10.
travnja 1992. godine.

Klasa: 470-02/92-01/04

Zagreb, 10. travnja 1992.

SABOR REPUBLIKE HRVATSKE

Predsjednik Sabora

**dr.Žarko Domljan, v.r.**

Odluka, NN 22/1992-506
## Odluka osnivanju Ambasade Republike Hrvatske u Bruxellesu, Kraljevina Belgija

### NN 22/1992 (17.4.1992.), Odluka osnivanju Ambasade Republike Hrvatske u Bruxellesu, Kraljevina Belgija

# PREDSJEDNIK REPUBLIKE HRVATSKE

Na temelju članka 99. stavka 1. Ustava Republike Hrvatske i članka 10.
Zakona o inozemnim poslovima ("Narodne novine", broj 53/91),
na prijedlog Vlade Republike Hrvatske, donosim

## ODLUKU

### osnivanju Ambasade Republike Hrvatske u Bruxellesu, Kraljevina Belgija

1. Osniva se Ambasada Republike Hrvatske u Bruxellesu, Kraljevina Belgija.

2. Ova odluka stupa na snagu danom donošenja.

Broj : PA 12-24/3-92.

Zagreb, 13. travnja 1992.

Predsjednik Republike Hrvatske

**dr. Franjo Tuđman, v. r.**

Odluka, NN 22/1992-507
## Naredba kojom imenujem generala zbora JANKA BOBETKA za zapovjednika svih postrojbi hrvatske vojske na južnom bojištu od Splita do Dubrovnika.

### NN 22/1992 (17.4.1992.), Naredba kojom imenujem generala zbora JANKA BOBETKA za zapovjednika svih postrojbi hrvatske vojske na južnom bojištu od Splita do Dubrovnika.

# PREDSJEDNIK REPUBLIKE HRVATSKE

Na temelju članka 52. stavka 1. točke 1. Zakona o obrani ("Narodne
novine", broj 49/91. i 53/91) a s obzirom na izvanredne prilike u
svezi eskalacije rata u Bosni i Hercegovini što ugrožava i granična područja
Republike Hrvatske donosim

## NAREDBU

### kojom imenujem generala zbora JANKA BOBETKA za zapovjednika svih postrojbi hrvatske vojske na južnom bojištu od Splita do Dubrovnika.

U tom smislu podređuju mu se sva zapovjedništva navedenog sektora uključujući
i one iz Hrvatske ratne mornarice.

Iz njihova sastava oformit će prema potrebama i stožer južnog bojišta.

Ova naredba stupa na snagu odmah.

Broj : PA 7-28/ 1-82

Zagreb, 10. travnja 1992, 22.30h

Predsjednik Republike Hrvatske

**dr. Franjo Tuđman, v. r.**

Naredba, NN 22/1992-508
## Odluka o dodjeli činova i promaknućima u više činove

### NN 22/1992 (17.4.1992.), Odluka o dodjeli činova i promaknućima u više činove

# PREDSJEDNIK REPUBLIKE HRVATSKE

Na temelju članka 100. stavka l. Ustava Republike Hrvatske i članka
7. stavka 1. u svezi s člankom 6. i 9. Uredbe o činovima, dodjeli činova
i promaknućima u viši čin, te prevođenju i odorama pripadnika oružanih
snaga Republike Hrvatske ("Narodne novine", broj 57/91) donosim

## UKAZ

### o dodjeli činova i promaknućima u više činove

kojim se promiču u čin djelatnog časnika oružanih snaga Republike Hrvatske

I. U ČIN BRIGADIRA

1. Antun (Leopolda) MIJATOVIĆ

2. Ivan (Drage) TOLJ

3. Miroslav (Franje) TUĐMAN

4. Miomir (Ivana) ŽUŽUL

II. U ČIN PUKOVNIKA

1. Zvonko (Petra) KNEZOVIĆ

2. Vjekoslav (Stjepana) KRIŽANEC

3. Marinko (Stipe) LOZANČIĆ

4. Krunoslav (Josipa) MATEŠIĆ

5. Markica (Joze) REBIĆ

6. Ivan (Frane) ROGIĆ

7. Marinko (Petar) BOBAN

III. U ČIN BOJNIKA

1. Rajko (Gojka) GOSPODNETIĆ

2. Josip (Petra) JURČEVIĆ

3. Želimir (Mate) PAVLINA

4. Neven (Tomislava) ŠIKIĆ

5. Stjepan (Mirka) ŠTERC

IV. U ČIN SATNIKA

1. Leo (Mirka) KATUNARIĆ.

Broj : PA 6-29/ 1-92

Zagreb, 13. travnja 1992.

Predsjednik Republike Hrvatske

**dr. Franjo Tuđman, v. r.**

Odluka, NN 22/1992-509
## Odluka o osnivanju Odbora za pravnu pomoć braniteljima Republike Hrvatske i imenovanju članova Odbora

### NN 22/1992 (17.4.1992.), Odluka o osnivanju Odbora za pravnu pomoć braniteljima Republike Hrvatske i imenovanju članova Odbora

# VLADA REPUBLIKE HRVATSKE

Na temelju članka 23. stavak 3. Zakona o Vladi Republike Hrvatske ("Narodne
novine", broj 41/90 8/91, 14/91., 53A/91 i 9/92). Vlada Republike
Hrvatske na sjednici održanoj 8. travnja 1992. godine, donijela je

## ODLUKU

### o osnivanju Odbora za pravnu pomoć braniteljima Republike Hrvatske i imenovanju članova Odbora

I.

Osniva se Odbor za pravnu pomoć braniteljima Republike Hrvatske protiv
kojih se vodi sudski postupak zbog sudjelovanja u obrani Republike Hrvatske
pred sudom izvan Republike Hrvatske, te pred sudovima koji nelegalno djeluju
na teritoriju Republike Hrvatske.

II.

Uz pravnu pomoć osobama iz članka 1. Odbor će pružiti i drugu stručnu
pomoć.

III.

Za članove Odbora za pravnu pomoć braniteljima Republike Hrvatske imenuju
se:

1. DRAŽEN MATIJEVIĆ, odvjetnik iz Osijeka, predsjednik Odbora,

2. KREŠIMIR ABEL, odvjetnik iz Zagreba,

3. RATKO ŽURIČ, odvjetnik iz Zagreba,

4. dr. IVO JOSIPOVIĆ, asistent Pravnog fakulteta u Zagrebu, tajnik Odbora,

5. dr. IVAN ŠIMONOVIĆ, docent Pravnog fakulteta u Zagrebu,

6. MARKO KLARIĆ, predstavnik Ministarstva obrane,

7. JOZO JURČEVIĆ, predstavnik Ministarstva pravosuđa i uprave.

IV.

Ova odluka stupa na snagu danom donošenja.

Klasa: 800-01/92-01/14

Urbroj : 5030115-92-1

Zagreb. 10. travnja 1992.

Predsjednik

**dr. Franjo Gregurić, v. r.**

Odluka, NN 22/1992-511
## Naredba o dopuni Naredbe o rokovima u kojima se vrše periodični pregledi etalona i mjerila

### NN 22/1992 (17.4.1992.), Naredba o dopuni Naredbe o rokovima u kojima se vrše periodični pregledi etalona i mjerila

# MINISTARSTVO ZNANOSTI, TEHNOLOGIJE I INFORMATIKE

Na osnovi članka 26. stavak 2. i članka 41. stavak 1. Zakona o mjernim
jedinicama i mjerilima ("Službeni list SFRJ", br. 9/84., 59/86,
20/89 i 9/90) Zakona o preuzimanju Zakona o mjernim jedinicama i mjerilima,
koji se u Republici Hrvatskoj primjenjuje kao Republički zakon ("Narodne
novine", br. 53/91), te zaključka Vlade Republike Hrvatske od 11.
prosinca 1991. godine, donosi se

## NAREDBA

### o dopuni Naredbe o rokovima u kojima se vrše periodični pregledi etalona i mjerila

1. U Naredbi o rokovima u kojima se vrše periodični pregledi etalona
i mjerila ("Službeni list SFRJ" br: 26/84), u točki 3., 3), g),
dodaje se oznaka koja glasi: "g1) dvanaest godina za: - plinomjere
treće generacije (s okruglim ili poluokruglim membranama izrađenim od impregnirane
sintetike).

Nakon dvanaest godina upotrebe računajući od dana ukopčanja plinomjera,
provest će se provjera ispravnosti plinomjera primjenom Meteorološkog uputstva
za statistički pregled plinomjera U slučaju da plinomjeri udovoIjavaju
zahtjevima kontrole, zadržat će se u upotrebi slijedećih pet godina, nakon
čega ponovo podliježu kontroli."

2. Ova Naredba stupa na snagu osmog dana od dana objavljivanja u Narodnim
novinama.

Klasa: 383-02/92-01/09

Urbroj : 533-04-92- I

Zagreb, 3. travnja 1992.

Ministar

**dr. Ante Čović, v. r.**

Naredba, NN 22/1992-513